Afriforum verleen regshulp | Die Vryburger
Die Rooimiere het in oorleg met die burgerregte-organisasie Afriforum plakkershutte op 'n besette stuk grond by Wallmanstal verwyder. Die "erwe" op dié stuk grond tussen die Wallmannstal-weermagbasis en Ludwig's Roses is deur onwettige verkopers vir tussen R400 en R1 500 elk aan die mense verkoop wat toe hul hutte daar opgeslaan het.
Dié grond is in 'n grondeis aan die Wallmannstal Communal Property Association (WCPA) toegeken nadat die regering dit in 1968 van hulle weggevat het.
Cornelius Jansen van Rensburg, AfriForum se hoof van gemeenskapsake, het gesê van die sowat 6 000 woonstrukture was sowat 15% beset deur plakkers.
Afriforum is hierin betrokke om die belange van die swartes te beskerm wat hul grondeis onder die vaandel van die WCPA voer. Afriforum, 'n burgerlike organisasie, is nou direk betrokke om swartes se belange te dien in grondeise met fondse wat waarskynlik uit die rasgemengde struktuur se ledegeld finansier word.
Die optrede van Afriforum bevestig dat die organisasie alle bevolkingsgroepe se belange dien weens sy samestelling as multi-kulturele burgerlike struktuur.
AfriForum se regspan het die WCPA bygestaan.
"Die stryd om die WCPA se grondregte te beskerm, is egter nog nie verby nie omdat plakkers op die twee aangrensende gebiede, Haakdoornlaagte en Buffelsdrift, ook verwyder moet word.
AfriForum sal die regstryd voortsit totdat die hele gebied wat aan die WCPA toegeken is, ontruim is," het Jansen van Rensburg gesê.
Die grondeis is in lyn met die ANC se beleid van grondroof wat "op 'n wettige wyse" plaasvind. Die grond is in die sestigerjare terug geplaas in die hande van die oorspronklike eienaars. Die ANC het egter met 'n grondeis gekom wat nou deur Afriforum ondersteun word.
6 thoughts on "Afriforum verleen regshulp"
Maureen Eloff June 20, 2012 at 6:10 pm
Ek is altyd verskriklik bly as organisasies hulle ware kleure wys. Gelukkig het ek nooit by Afriforum aangesluit nie en ek sal my uiterste bes doen om my kinders te kry om hulle lidmaatskap te staak.
A.Willemse June 20, 2012 at 9:01 pm
Die grond was vroër 'n sendingstasie wat 'n gemeenskap daar gevestig het.
Ek verstaan die grond is onteien vir militêre gebruik, die polisie het dit soms gebruik vir opleidingsdoeleindes. Die oorspronklike bewoners is vir die plasies in die omgewing baie m=inder van 'n bedreiging as die reusagtige plakkerskamp wat besig was om daar gevestig te word, en hulle het baie rede om Afriforum te bedank vir die groot poging om die ontwrigting wat hulle in die gesig gestaar het te verhoed. Dit is soms nodig om jou nie blind te staar teen wie saam met jou werk as dit wat oor 'n leeftyd opgebou is beskerm moet word nie. Ek kry soms die indruk dat van ons mense anargie sal voorstaan eerder as om iemand van wie hy nie hou nie optree wat lyk of hy iets vir swartes doen.
H.Steyn June 21, 2012 at 7:13 am
Ek dink julle artikel in die vryburger verdraai die feite om Agriforum (wat BAIE goeie werk doen in hierdie kriminele land) in 'n slegte lig te stel. Onwettige plakkers moet gekeer word, maak nie saak deur wie nie?!
Albert June 21, 2012 at 2:25 pm
Moet hulle nou arm witmense se geld so gebruik? Nou wat sê hulle base Solidariteit daarvan – ondersteun dit met mening. En nou wurm hulle hul in by Radio Pretoria met Willie Spies.
Koos June 21, 2012 at 9:13 pm
Die enigste vraag wat werklik ten aansien van enige organisasie, wat jy ondersteun, ter sake is, is of daardie organisasie ten gunste van die vryheid van die Boere- Afrikaner volk in 'n eie vaderland is. Enige organisasie kan natuurlik in bereiking van die doelwit gebruik word, maar nie ondersteun word nie. Die sogenaamde " useful idiots" idiee. Waar staan Afriforum in die bereiking van die doelwit? In hoeverre mate is hulle by die sogenaamde Afrikanerbond (lees Broederbond) betrokke? Indien wel, bly weg. En wat is fout met ons vlae? Hoekom mag jy dit nie wapper nie? Is Afriforum skaam daarvoor? (Sien berig oor die staptog.)
N. Smith August 2, 2013 at 11:56 am
Geagte Afriforum , ek is n blanke man 53 jaar oud en het in 1999 als verloor en van daar af het ons oral werk gesoek, ek het niks gekry , ja tydelike werk, 6 jaar terug het Ma n vaste werk gekry by Shoprite, soos ek se ons het als verloor en wel ons kon niks betaal en het soos boemelaars geleef,die het baie merke gelos , geestelik en tussen ons as familie, nou is die probleem gekom na al die tyd het Absa ons gekry en dreig my vrou [ hul prokureurs ] , my vrou het gevra dat die dagvaarding na ons bly plek gebring/ gestuur word maar nee hul se by haar werk,vernedering ja , verder is die bedrag R 11000 nwat hul se,
nou ons het net een inkomste en dis my Vrou sy werk dag in dag uit oortyd en sewe dae n week om te voorsien, ek werk tog [ tydelike werke ,gras tuineen als so aan vernedering ja ] ek wil net vra kan U nie die ouman wel gebreekte man help of verwys na iemand toe nie U weet ek het hard geval en ons tel stuk vir stuk op,maar die kan ons verwoes , as my vrou haar werk verloor agv die dan wat ,haar werk het geen tolleransie vir skuld of so nie en dis ook n faktor wat nou by is ASB Help as U kan